જિલ્લામાં હાલ પરિણામ અને પ્રવેશની મૌસમ શરૂ થતા વિદ્યાર્થીઓને ઉચ્ચ અભ્યાસ માટે વિવિધ દાખલા અને પરિણામપત્ર મેળવવામાં ભારે મુશ્કેલી પડી રહી છે. ધોમધખતા તાપમાં પીવાના પાણીના અભાવ વચ્ચે અને વચેટીયા ત્રાસ સામે ભારે રોષ વિદ્યાર્થીઓમાં જોવા મળી રહ્યો છે. જિલ્લાની કચેરીઓમાં દલાલોનો રાફડો ફાટતા સવારે લાંબી લાઈનોમાં ઉભેલા વિદ્યાર્થીઓનો વારો મોડી સાંજે આવી રહ્યો છે. આથી વિદ્યાર્થીઓના પ્રશ્નોનોને વાંચા આપવા માટે કોંગ્રેસ જનમિત્રોએ વઢવાણ મામલતદાર કચેરી અને પ્રાંત કચેરીમાં હલ્લાબોલ કર્યો હતો આ અંગેનો અહેવાલ માત્ર નવ ગુજરાત સમયમાં જ પ્રસિદ્ઘ થયો હતો ત્યારે નાયબ કલેક્ટર નરેન્દ્રસિંહ રાજપૂતે વધુ એક બારી ખોલવા અને પાણીની વ્યવસ્થાના આદેશો કર્યા બાદ ગુરૂવારે તાત્કાલિક પાણી સહિતની વ્ચવસ્થા કરાઈ હતી. આ ઉપરાંત સરકારી કચેરીમાં વિનામૂલ્યે ફોર્મ મળે તેવી વ્યવસ્થા કરવાની તાકીદ કરવામાં આવી હતી.